b"\n_START_ARTICLE_\nAskote\n_START_PARAGRAPH_\nAskote fou un pr\xc3\xadncipat de l'\xc3\x8dndia situat a l'actual estat d'Uttaranchal o Uttarakhand (abans a les Prov\xc3\xadncies Unides), a la vora del riu Kali, amb una superf\xc3\xadcie de 1036\xc2\xa0km\xc2\xb2 i poblaci\xc3\xb3 el 1881 de 5.871 habitants repartits en 142 pobles. Els sobirans, de la dinastia Pal, rajputs del clan Surajbansi, que reclamen ser descendents dels rajes Katyuri antics governants de Kumaun, i van portar el t\xc3\xadtol de rajwar. Fou creat el 1279 per una suposada branca dels reis Katyuri iniciada per Abhay Pal Deo, n\xc3\xa9t de l'emperador Bramh Deo, que va agafar el nom familiar de Pal; els rajwars d'Askot foren conquerits pels Chand per\xc3\xb2 van conservar el seu domini pagant tribut. Va passar als brit\xc3\xa0nics pel tractat de Sighauli del 1816 i pagava un tribut de 1450 r\xc3\xbapies. El 1845 l'estat va esdevenir zamindari."